Dūņupe (Dienvidsusējas pieteka)
Šis raksts ir par upi, Dienvidsusējas pieteku. Par citām jēdziena Dūņupe nozīmēm skatīt nozīmju atdalīšanas lapu. Dūņupe, saukta arī Douņupe, Douņupīte vai Dūņupīte, ir Dienvidsusējas labā krasta pieteka. Iztek no Saukas ezera rietumu gala. Tās gultne ir iztaisnota un salīdzinoši straujās upes tecējums atgādina lielu grāvi. Šķērso 5,5 km Saukas pagastā, tālāk plūst pa Neretas pagasta teritoriju, kur pie Lejas Kupšanu mājām ietek Dienvidsusējā. Visā upes garumā tā tiek regulēta (1931-1934), izņemot pašu tās lejteci. Upe galvenokārt plūst pa plašiem pļavu un purvu masīviem. Krasti aizauguši ar blīvām parastās niedres audzēm, kalmi, ežgalvītēm, purva purenēm, lielajām nātrēm, parastajām vīgriezēm, meža meldriem parasto miežubrāli. Daļa upes teritorijas iekļaujas Saukas dabas parkā.